proxectonos/corpus_dominio_legal_administrativo_tmp huggingface dataset:
22/10/2020 | Administración LocalMunicipal
Boqueixón
Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon de auga, coeficiente de verteduras e saneamento, correspondente ao 3º trimestre de 2020, o citado padrón estará a disposición do público durante 15 días a contar dende a data de publicación do presente anuncio no BOP na oficina de ESPINA & DELFÍN, SL sita no Lg/ Forte (Casa do Concello) en horario de 9:00 a 13:30 horas, luns e xoves, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no art.24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, luns e xoves. Transcorrido o período voluntario do pago establecido, ata 07 de xaneiro de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 19 de outubro de 2020 O alcalde, Manuel Fernández Munín
22/10/2020 | Administración LocalMunicipal
Oroso
Aprobación provisional de modificación de ordenanzas fiscais

ASUNTO: APROBACIÓN PROVISIONAL MODIFICACIÓN ORDENANZAS FISCAIS O Pleno da Corporación, en sesión celebrada o 19 de outubro, adoptou acordo provisional de modificación das seguintes ordenanzas fiscais:  Ordenanza fiscal reguladora do Imposto de Bens Inmobles (IBI).  Ordenanza fiscal reguladora do Imposto de Vehículos de Tracción Mecánica (IVTM).  Ordenanza fiscal reguladora do Imposto sobre o incremento de valor dos terreos de natureza urbana (IIVTNU).  Ordenanza fiscal reguladora da taxa pola recollida e tratamento de residuos sólidos urbanos.  Ordenanza fiscal reguladora da taxa polo abastecemento de auga potable.  Ordenanza fiscal reguladora da taxa de saneamento. Cumprindo o disposto no artigo 17 do TR 2/2004 da Lei reguladora das facendas locais, os expedientes quedan expostos ao público por trinta días hábiles a partires do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar ante o Pleno as reclamacións que consideren oportunas. Transcorrido o prazo sen a presentación de reclamacións entenderanse definitivamente aprobadas. En Oroso, 19 de outubro de 2020. O alcalde-presidente Manuel Mirás Franqueira
22/10/2020 | Administración LocalMunicipal
Brión
Prezo público pola asistencia aos cursos de monitoraxe de actividades de tempo librePrezo público pola asistencia aos cursos de monitoraxe de actividades de tempo libre

A Xunta de Goberno Local en sesión extraordinaria celebrada o 15.10.2020 a teor do establecido na ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, aprobou o seguinte prezo público, que se concreta na seguinte tarifa: 1º) Prezo público pola asistencia aos cursos de monitoraxe de actividades de tempo libre, de acordo coa seguinte tarifa:.- Prezo público alumnado curso.200,00 €.- Persoas desempregadas.25% de desconto. O que se expón ao público para xeral coñecemento mediante anuncio no Boletín Oficial da Provincia. Brión, 19 de outubro de 2020 O Alcalde Pablo Lago Sanmartin
22/10/2020 | Administración LocalMunicipal
Irixoa
Desafectación e permuta en Tiulfe (Ambroa)

Por acordo plenario, adoptado en sesión de 30 de setembro de 2020, aprobouse inicialmente a desafectación ao uso público do ben de dominio público que seguidamente se cita: - pequeno tramo de camiño público de 44 m 2 de superficie, na parcela catastral 15040B503090440000EP do polígono 503 de Irixoa (lugar de Tiulfe, parroquia de Ambroa). O obxecto da desafectación é permutar dita superficie con outra superficie de 66 m 2 do titular Mihaela Georgeta Panizza Francia (promotor do expediente), parcela catastral 001802300NH79E0000ZB; dita superficie, que se anexará ao mesmo camiño público, servirá como pequena praza pública. Exponse tal desafectación e permuta ao público polo prazo de 1 mes, segundo o disposto no art.8 do Regulamento de Bens das Entidades Locais (R. D. 1372/1986, do 13 de xuño); durante tal prazo os veciños, usuarios e calquera afectado poderán presentar por escrito as súas alegacións, que serán resoltas polo acordo definitivo plenario. Irixoa, 19 de outubro de 2020 O alcalde Antonio Deibe Sanmartín
22/10/2020 | Administración LocalMunicipal
Touro
Anuncio de exposición pública do padrón das taxas polos servizos de subministración de auga, conservación de contadores, canon da auga.

EDICTO Exposición pública do Padrón das taxas polos servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 3.º trimestre de 2020, o citado Padrón estará a disposición do publico durante 15 días dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, n.º 3-baixo, Fonte Díaz, 15822 Touro, en horario de 9:00 a 13:30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9.00 a 13.30 horas, os martes e os venres. Transcorrido o período voluntario de pago establecido, ata o 7 de xaneiro de 2021 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 16 de outubro de 2020. O alcalde Asdo.: Ignacio Codesido Barreiro
22/10/2020 | Administración LocalMunicipal
Ames
Aprobación de liquidacións correspondentes ao padrón fiscal da taxa pola prestación de servizos complementarios educativos e de conciliación da vida familiar e laboral, Programa Setembro Lúdico prestado en setembro 2020

EDICTO Por Decreto, de data 16 de outubro de 2020, aprobáronse as liquidacións correspondentes a: – Padrón fiscal da taxa pola prestación de servizos complementarios educativos e de conciliación da vida familiar e laboral, Programa Setembro Lúdico prestado en setembro 2020. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o Texto refundido da Lei reguladora de facendas locais, quedan expostos ao público durante o prazo no que o prezo público se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. Prazo de ingreso: o período voluntario de cobranza dos tributos indicados, para o concello de Ames, será do día 15 de outubro de 2020 ao 15 de decembro de 2020, ámbolos dous inclusive. Lugar de ingreso: en calquera oficina das entidades bancarias colaboradoras, empregando os instrumentos de ingreso (recibos), que se enviarán o domicilio declarado do contribuínte por correo ordinario para os non domiciliados. No caso de perda do devandito instrumento, o obrigado ao pagamento poderá ata o día 15 de decembro de 2020 obter un duplicado nas oficinas de recadación do concello de Ames sitas en: Bertamiráns: Pza. Horta de Abaixo, n.º 6, local 18. Milladoiro: r/ Viorneira, 6-Bx. OFICINA VIRTUALTRIBUTARIA: http://www.concellodeames. gal. Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, a 16 de outubro de 2020. O alcalde José M. Miñones Conde
22/10/2020 | Administración LocalMunicipal
Betanzos
Ordenanza reguladora do procedemento para o exercicio da potestade sancionadora polo incumprimento do regulamento de xestión do servizo de residuos urbanos

ANUNCIO Aprobación inicial da Ordenanza reguladora do procedemento para o exercicio da postestade sancionadora polo incumprimento do regulamento de xestión do servizo de residuos urbanos no concello de Betanzos O Pleno da Corporación Municipal, en sesión realizada o día 29 de setembro de 2020, aprobou inicialmente a ordenanza reguladora do procedemento para o exercicio da potestade sancionadora polo incumprimento do regulamento de xestión do servizo de residuos urbanos no concello de Betanzos. O expediente sométese a información pública por prazo de trinta días, a contar desde o día seguinte ao de publicación deste anuncio no Boletín Oficial da Provincia e no taboleiro de edictos municipal, tempo durante o cal os interesados poderán presentar as alegacións e/ou reclamacións que estimen oportunas. Así mesmo, estará a disposición dos interesados na sede electrónica deste Concello: sede. betanzos. gal. A ordenanza considerarase definitivamente aprobada se durante o citado prazo non se presentaron reclamacións; en caso contrario, o Pleno deberá resolvelas no prazo legalmente establecido. Betanzos, 16 de outubro de 2020. A alcaldesa María Barral Varela
26/10/2020 | Administración LocalMunicipal
Sada
Secretaría
Modificación da Ordenanza xeral de limpeza e medio ambiente

EDICTO Aprobada inicialmente polo Pleno do Concello, na sesión celebrada o día 27/08/2020, a modificación da Ordenanza Xeral de Limpeza e Medio Ambiente no referido aos artigos 14.3 e 55.2. l), en cumprimento do establecido no artigo 49 da Lei 7/1985 exponse ao público na Secretaría do Concello durante o prazo de trinta días hábiles contados a partir do seguinte ao da inserción deste edicto no Boletín Oficial da Provincia, para exame do expediente e presentación das reclamacións e suxestións que se estimen pertinentes. De non se presentar reclamacións durante o prazo expresado, a dita modificación entenderase definitivamente aprobada. Sada, 20 de outubro de 2020. O ALCALDE Asdo.: Óscar Benito Portela Fernández
26/10/2020 | Administración LocalMunicipal
Fene
Secretaría
Aprobación inicial da modificación de crédito número 21/2020 de crédito extraordinario e suplemento de crédito 3/2020

ANUNCIO Aprobación inicial modificación de crédito número 21/2020 de crédito extraordinario e suplemento de crédito 3/2020 Polo Pleno do Concello, en sesión extraordinaria urxente celebrada o día 23 de outubro do presente ano, aprobouse o expediente de modificación de créditos número 21/2020 de crédito extraordinario e suplemento de crédito (núm.2/2020), por importe de 308.309,26 €. De conformidade co establecido no artigo 177.2 do RDL 2/2004, do 5 de marzo, Texto refundido da Lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, podendo presentarse recurso contencioso-administativo desde a data da aprobación definitiva. Fene, 23 de outubro de 2020. O alcalde Juventino José Trigo Rey
26/10/2020 | Administración LocalMunicipal
Corcubión
Anuncio de aprobación provisional da Ordenanza fiscal núm.16 reguladora do imposto de vehículos de tracción mecánica

O Pleno do Concello de Corcubión, en sesión extraordinaria celebrada o 20 de outubro, acordou a aprobación provisional da modificación da Ordenanza Fiscal núm.16 reguladora do Imposto de vehículos de tracción mecánica. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o dito prazo non se presentaran reclamacións, considerarase aprobado definitivamente o dito acordo. Corcubión, 20 de outubro do 2020. O alcalde Manuel Insua Insua
26/10/2020 | Administración LocalMunicipal
Aranga
Secretaría - Intervención
Aprobación inicial de proyecto de construcción de depuración do polígono industrial de Montesalgueiro a instancia da Xunta de Compensación do Sector M-3

Aprobado inicialmente, por acordo da Xunta de Goberno Local do 20/10/2020, o proxecto de construcción de depuración do polígono industrial de Montesalgueiro, Fase 1. Obras exteriores, promovido pola Xunta de Compensación do Sector M3 do Plan de Sectorización do Polígono Indusgtrial de Montesalgueiro, sométese a información pública durante o prazo dun mes, contado a partir do seguinte a insercción do presente anuncio no Boletín Oficial da Provincia, a efectos de presentar as alegacións que se estime oportuno. O expediente poderá ser examinado na secretaría municipal ou na páxina web do concello. Aranga,21 de outubro de 2020 O Alcalde Asdo. Alberto Platas Álvarez
26/10/2020 | Administración LocalMunicipal
Malpica de Bergantiños
Secretaría
Crédito extraordinario 1/2020

ANUNCIO Crédito extraordinario núm.1/2020 En data 21 de outubro de 2020 o Pleno do Concello de Malpica de Bergantiños aprobou inicialmente o expediente de modificación de créditos do orzamento en vigor na modalidade de crédito extraordinario. En cumprimento do disposto no artigo 177.2 do Texto Refundido da Lei Reguladora das Facendas Locais aprobado polo Real Decreto 2/2004, do 5 de marzo, sométese o expediente a exposición pública polo prazo de quince días, a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentaron alegacións, considerarase aprobado definitivamente devandito acordo. En Malpica de Bergantiños, a 22 de outubro de 2020. O alcalde-presidente Walter Pardo Añón
26/10/2020 | Administración LocalMunicipal
Oroso
Anuncio da aprobación definitiva da modificación da relación de postos de traballo e do organigrama do Concello de Oroso. Exp 2020/X999/00296

Finalizado o prazo de exposición ao público de vinte días do acordo de aprobación inicial da modificación da relación de postos de traballo e do organigrama do Concello de Oroso (A Coruña), adoptado polo Pleno da Corporación en sesión que tivo lugar o 28.08.2020, e aprobado definitivamente o expediente en sesión plenaria de data 19.10.2020 trala resolución de todas as alegacións presentadas en prazo, de conformidade co establecido no artigo 90 da Lei 7/1985 de base de réxime local e artigo 202 da lei 2/2015 de emprego público de Galicia. En cumprimento do disposto na lexislación vixente publícase o cadro resumen da dita modificación. Contra o presente acordo, que pon fin a vía administrativa, poderá interpoñerse directamente recurso contencioso administrativo no prazo de dous meses, contados a partir do día seguinte ó de publicación deste anuncio no Boletín Oficial da Provincia da Coruña, ante o Xulgado do Contencioso Administrativo competente, de acordo co establecido na Lei 29/1998, do 13 de xullo, reguladora de dita xurisdición. Previamente cabe interpoñer, con carácter potestativo, recurso de reposición ante o órgano que ditou o acordo no prazo dun mes, sen que a súa interposición suspenda por se soa a aplicación dá relación de postos de traballo e organigrama aprobados pola Corporación. Vac: Non: O posto atópase cuberto con carácter definitivo Si: O posto atópase vacante ou cuberto temporalmente Tipo: L: Posto reservado a persoal laboral F/S: Posto singularizado reservado a funcionarios F/N: Posto non singularizado reservado a funcionarios. Corpo/Escala ou Categoría: A. X.: Escala de Administración xeral A. E: Escala de Administración especial H. N: Escalas de habilitación Sen determinar: No caso do persoal laboral non figura ningunha referencia na medida en que o Convenio Colectivo de o non prevé nada ao respecto Forma de provisión: C: concurso L: libre designación No caso do persoal laboral aparece en branco na medida en que o Convenio Colectivo non prové nada ao respecto Reserva nacionalidade: U. E.: Posto que pode ser ocupado por un nacional de calquera estado membro da U. E. R. N.: Posto reservado a nacionais españois. Titulación e formación específica: LCPL: A requirida pola lexislación galega sobre policías locais, así como a xeral da normativa sobre forzas e corpos de seguridade. Adscricióna Administracións Públicas: A. L: Posto reservado a funcionarios propios da administración local H. N.: Posto reservado a funcionarios con habilitación de carácter nacional Oroso 20 de outubro de 2020 O Alcalde en funcións. Dunia Carmen Quel Arraztio.
26/10/2020 | Administración LocalMunicipal
Miño
Aprobación inicial do expediente de modificación orzamentaria número 2/2020, vía suplemento de crédito

O Pleno do Concello de Miño, en sesión ordinaria celebrada o día 15 de outubro de 2020, aprobou inicialmente o expediente de modificación orzamentaria núm.2/2020, vía suplemento de crédito, no orzamento de gastos de 2019, prorrogado para 2020, por importe total de VINTE E UN MIL TRESCENTOS SETENTA E SETE EUROS E NOVENTA CÉNTIMOS (21.377,90 euros). O devandito expediente permanecerá exposto ao público na oficina de intervención municipal durante o prazo de quince días hábiles contados a partir da publicación deste anuncio no Boletín Oficial da Provincia, a efectos de exame e de presentación de reclamacións ante o Pleno, segundo o disposto no artigo 177, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentasen reclamacións, o expediente considerarase definitivamente aprobado, conforme ao establecido na citada lexislación. Miño, 20 de outubro de 2020. O alcalde Manuel Vázquez Faraldo
26/10/2020 | Administración LocalMunicipal
Cambre
Nomeamento de persoal eventual do Concello de Cambre

Nomeamento de persoal eventual Para cumprir co disposto no artigo 104.3 da Lei 7/1985, do 2 de abril, Reguladora das Bases de Réxime Local, faise constar que por Resolución da Alcaldía número 1462/2020, do 01 de outubro do presente ano, foi nomeado como persoal eventual con dedicación igual á dun funcionario de carreira do Concello de Cambre o seguinte: Cambre, 20 de outubro de 2020. A concelleira delegada da Área de Economía, Facenda e Recursos Humanos P. D. (R. A. núm.1323/2019, do 01/07/2019) María Dolores Pan Lesta
26/10/2020 | Administración LocalMunicipal
Miño
Aprobación inicial da Ordenanza municipal reguladora do uso de praias do Concello de Miño

O Pleno municipal do Concello de Miño, na sesión ordinaria celebrada o día 15 de outubro de 2020, acordou aprobar inicialmente a seguinte ordenanza: De conformidade co establecido no artigo 49) da Lei 7/85, do 2 de abril, de bases de réxime local, o expediente de referencia queda sometido a información pública e audiencia aos interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo as persoas interesadas examinar o dito expediente nas oficinas municipais, situadas na rúa da Carreira, nº 38, dende as 9.00 ata as 14.00 horas, e presentar as alegacións que consideren oportunas. No caso de que non se presentara ningunha reclamación, o acordo elevarase automaticamente a definitivo, sen necesidade de acordo plenario. Miño, 21 de outubro de 2020 O alcalde Manuel Vázquez Faraldo
26/10/2020 | Administración LocalMunicipal
Paderne
Anuncio aprobación inicial suplemento de crédito 1/2020

O pleno do Concello de Paderne, na sesión extraordinaria de 16/10/2020 adoptou o acordo de aprobación inicial de Suplemento de Crédito 1/2020 por importe de 25.839,55€ e de expoñer ao público o expediente da modificación por prazo de quince días, mediante anuncio no Boletín Oficial da Provincia de A Coruña a efectos de presentación de reclamacións polos interesados. Considerarase elevado a definitivo este acordo no caso de que non se presente ningunha reclamación, procedéndose a dar cumprimento ao trámite da súa publicación, resumida por capítulos no Boletín Oficial da Provincia, ao abeiro do prevenido no artigo 177 en relación co 169 do RDLeg. polo que se aproba o Texto Refundido da Lei Reguladora das Facendas Locais 2/2004. En Paderne a 20 de outubro de 2020 O ALCALDE D. César Longo Queijo
26/10/2020 | Administración LocalMunicipal
Monfero
Anuncio aprobación definitiva orzamento 2020

Unha vez aprobado definitivamente polo Pleno deste Concello o orzamento para o exercicio de 2020, por acordo adoptado en sesión celebrada o vinteún de outubro de dous mil vinte, en cumprimento do que dispón o artigo 169.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, faise público que o devandito Orzamento ascende, tanto en Gastos como en Ingresos, á contía de DOUS MILLÓNS SEISCENTOS SETENTA E OITO MIL EUROS. Corresponden a cada capítulo as cantidades que a continuación se expresan: Na referida sesión, tamén se acordou aprobar definitivamente as Bases de Execución do devandito orzamento, o Anexo de Investimentos e o Cadro e o Anexo de Persoal para o 2020, a actualización e modificación da relación de postos de traballo e o resto de documentos que o integran. De acordo co que preceptúa o art.127 do Real decreto lexislativo 781/1986, do 18 de abril, reprodúcense a continuación os resumos correspondentes da RPT actualizada e modificada, así como os datos dos contratos laborais temporais previstos: C. D: Complemento destino C. E: Complemento específico T. P: Tipo de posto; S: singularizado; N: noutro caso F. P: Forma provisión; C: Concurso (por defecto se se trata de concurso-oposición) ADM: Administración por adscrición; AE: Administración Estatal; AL: Administración local H. N: Habilitado nacional; A. X; Administración xeral; A. E; Administración especial S. B: Salario base; I. R: Incentivo rendemento D. D: Duración determinada S. B: Salario base; I. R: Incentivo rendemento D. D: Duración determinada Así mesmo, en cumprimento do disposto polo art.75 da Lei 7/1985, de 2 abril, fanse publicas as retribucións, indemnizacións e asistencias dos membros da Corporación para o 2020 1.- Por asistencia a sesións de órganos colexiados, os membros da corporación percibirán 80,00 euros por cada asistencia.2.- Os gastos ocasionados por comisións de servizo abonaranse da forma seguinte: - En caso de utilizar o vehículo propio, por cada km. percorrido abonaranse, 0,19 euros, a xustificar na forma que se determina nas Bases de Execución do Orzamento. - No que respecta a dietas por traslado fóra da localidade, satisfaranse 180,00 euros diarios se se pasa a noite fóra do domicilio habitual, e 90,00 euros nos demais casos. Monfero, 21 de novembro de 2020 O Alcalde Andres Feal Varela.
26/10/2020 | Administración LocalMunicipal
Pontedeume
Anuncio padróns SAF xullo 2020

Mediante Decreto de Alcaldía nº 575/2020 do 14 de outubro de 2020, aprobáronse os padróns/matrículas de: · Prezo Público pola Prestación do Servizo de Axuda no fogar de Libre Concorrencia · Prezo Público pola Prestación do Servizo de Axuda no fogar Dependencia Ámbolos dous correspondentes ao mes de xullo de 2020, con expresión dos datos identificadores dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, de 1 de outubro, de Procedemento Administrativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os/as contribuíntes e, en xeral, as persoas interesadas, poderán interpor os seguintes recursos: - Recurso de Reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. - Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. En Pontedeume, asinado dixitalmente, polo Alcalde-Presidente, don D. Bernardo Fernández Piñeiro, na data do 16 de outubro de 2020.
26/10/2020 | Administración LocalMunicipal
Vimianzo
Anuncio de aprobación definitiva da modificación da Ordenanza núm.24, reguladora da taxa pola prestación dos servizos públicos municipais de vivenda comunitaria, escola infantil, centro de día, comedor sobre rodas e lavandería sobre rodas

Ó non presentarse reclamacións durante o prazo de exposición o público queda automaticamente elevado a definitivo o Acordo plenario provisional do Concello de Vimianzo de data 28.08.2020, no que se aproba a modificación da Ordenanza núm.24, reguladora da taxa pola prestación dos servizos públicos municipais de vivenda comunitaria, escola infantil, centro de día, comedor sobre rodas e lavandería sobre rodas, cuxo texto íntegro se fai público en cumprimento do artigo 17.4 do Real Decreto Lexislativo 2/2004, do 5 de marzo, polo que aproba o Texto Refundido da Lei Reguladora de Facendas Locais. O texto da modificación da ordenanza aprobada con carácter definitivo é o seguinte: “7.2 A cota tributaria pola prestación dos servizos de escola infantil determinarase de conformidade coa seguinte tarifa e cos descontos previstos para adoptar a contía das taxas á capacidade económica dos suxeitos pasivos. (…Resto do artigo permanece igual…) 7. Ao amparo do establecido no artigo 23 da Lei 7/2019, do 23 de decembro, de medidas fiscais e administrativas, da Comunidade Autónoma de Galicia, que engade unha disposición adicional novena á Lei 13/2008, do 3 de decembro, de servicios sociais de Galicia, se contempla a gratuidade da atención educativa a partir da matriculación nas escolas infantís municipais, do segundo fillo ou filla da unidade familiar, estes incluídos. A presente bonificación entrará en vigor unha vez aprobada definitivamente e publicada no Boletín Oficial da Provincia, e comezará a aplicarse con efectos dende o día 1 de setembro de 2020.” Contra o presente Acordo, conforme o artigo 19 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, poderase interpoñer polos interesados recurso contencioso-administrativo, no prazo de dous meses, contados a partir do día seguinte o da publicación deste anuncio no Boletín Oficial da Provincia, ante o Tribunal Superior de Xustiza de Galicia Vimianzo, 21 de outubro de 2020. A alcaldesa Mónica Rodríguez Ordóñez
06/10/2020 | Administración LocalMunicipal
Arteixo
Secretaría Xeral
Aprobación inicial das bases reguladoras das subvencións para Asociacións de Empresarios e Comerciantes do Concello de Arteixo

O Pleno da Corporación Municipal, na sesión ordinaria de data 29 de setembro de dous mil vinte, aprobou, entre outros, o seguinte acordo: Aprobación inicial das bases reguladoras das subvencións para Asociacións de Empresarios e Comerciantes do Concello de Arteixo. Procede a exposición pública por un prazo de trinta días, mediante inserción do presente edicto no Boletín Oficial da Provincia, así como no taboleiro de edictos do Concello e na sede electrónica do Concello de Arteixo. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto íntegro das bases reguladoras citadas. Asina dixitalmente na data do documento electrónico (01/10/2020). Sara Amelia Eldred El Mossaoui (Concelleiro de Promoción Económica)
06/10/2020 | Administración LocalMunicipal
Irixoa
Convocatoria xuíz de paz substituto

De conformidade co establecido nos arts.101 e concordantes. da Lei Orgánica 6/1985 do Poder Xudicial, convócase publicamente elección para o cargo de Xuíz de Paz substituto deste municipio. A)- ser español. B)- ser maior de idade. C)- non estar impedido física ou psiquicamente para o desempeño do cargo. D)- non estar condenado ou procesado por delicto doloso. E)- estar no pleno exercicio dos dereitos civís e non permanecer en causa de incompatibilidade, incapacidade ou prohibición para o cargo de xuíz. F)- residencia no municipio, caso de resultar nomeado. Retribución: unicamente terase dereito a percibir a compensación establecida pola Consellería de Presidencia no caso de substitución, sen que o concello complemente a mesma. Os interesados no citado cargo deberán presentar solicitude no rexistro municipal, no prazo de 15 días hábiles, contado a partir do seguinte da publicación do presente edicto no BOP. A solicitude deberá ser complementada coa documentación seguinte: - certificado de nacemento ou fotocopia compulsada do DNI. - certificado do Rexistro Central de Penados, así como declaración complementaria de non estar inculpado ou procesado por delicto doloso, conforme á Lei 68/1980. - xustificación dos méritos alegados. - declaración xurada de reunir os requisitos legais para acceder ao nomeamento e de non estar incurso en ningunha das causas de incapacidade ou de incompatibilidade para exercer o cargo. - acreditación documental da profesión actual da/o solicitante. O que se publica para xeral coñecemento, quedando o expediente en exposición pública na secretaría municipal durante o prazo de convocatoria. Irixoa, 30 de setembro de 2020 O alcalde Antonio Deibe Sanmartín
06/10/2020 | Administración LocalMunicipal
Ribeira
Aprobación inicial da modificación da Ordenanza fiscal C4 reguladora do prezo público pola prestación do servizo público do centro de atención primeira infancia de Ribeira

O Pleno da Corporación, en sesión de data 28 de setembro de 2020, aprobou inicialmente a modificación da ORDENANZA FISCAL C4 REGULADORA DO PREZO PÚBLICO POLA PRESTACIÓN DO SERVIZO PÚBLICO DO CENTRO DE ATENCIÓN PRIMEIRA INFANCIA DE RIBEIRA. En cumprimento do disposto no artigo 17 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais, sométese o expediente a información pública, polo prazo de trinta días hábiles, contados a partir do seguinte ó da publicación do presente edicto no BOP, para xeral coñecemento e presentación de reclamacións, se fose o caso, por parte daquelas persoas interesadas no mesmo, en cumprimento do artigo 49 da Lei 7/1985, de 2 de abril, Reguladora da Bases de Réxime Local. Se transcorrido o devandito prazo non se presentaran reclamacións, considerarase aprobado definitivamente o dito acordo, procedéndose á publicación do seu texto íntegro. Ribeira, a 1 de Outubro do 2020 O ALCALDE Asdo.- Manuel Ruiz Rivas
06/10/2020 | Administración LocalMunicipal
Ferrol
Intervención
Aprobación definitiva do expediente de modificación de crédito nº 28/2020 sub expediente 3/2020 de crédito extraordinario

O Pleno do Concello de Ferrol, en sesión do día 27 de agosto de 2020 aprobou inicialmente o expediente de modificación de crédito nº 28/2020 subexpediente 3/2020 de crédito extraordinario Transcorreu o prazo de exposición pública do expediente sen que conste expresamente que se presentasen alegacións, tal e como certifica a secretaria xeral acctal. do Concello en data 28/09/2020. Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, de 5 de marzo, publícanse mediante o presente edito os estados dos orzamentos de ingresos e de gastos resumidos por capítulos segundo resultarán logo da modificación: Ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, de 5 de marzo, contra a aprobación definitiva deste expediente poderase interpoñer directamente recurso contencioso-administrativo, nos termos e prazos previstos na súa lexislación reguladora. Ferrol, 30 de setembro de 2020 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
06/10/2020 | Administración LocalMunicipal
As Pontes de García Rodríguez
Secretaría
Delegación especial a prol dun concelleiro para a autorización dun matrimonio civil

O alcalde do Concello das Pontes de García Rodríguez, por medio de Decreto da súa autoridade nº 1299/2020, do 30 de setembro -e facultado polos artigos 61.3 da Lei 5/1197, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP) nº 179, do 20 de agosto de 2001, e 43 do Regulamento de organización, funcionamento e réxime xurídico das entidades locais (ROF), aprobado polo Real decreto 2568/1986, do 28 de novembro- resolveu delegar no concelleiro da Corporación municipal Shan Shan Calbet Witt a atribución para autorizar, ao abeiro do disposto no artigo 51 do Código Civil, o matrimonio civil correspondente ao expediente gobernativo número 11/2020, tramitado polo Rexistro Civil das Pontes de García Rodríguez, e no que as persoas contraentes son ELENA ENCARNACION FUSTA CHEBAH e Yoko Martinho Parfitt. O acto de autorización de matrimonio terá lugar o día 17 de outubro de 2020, ás 12:00 horas, no salón de sesións da Casa do Concello, debidamente habilitado para tal fin. Esta delegación faise pública no Boletín Oficial da Provincia (BOP), a teor do disposto no artigo 44.2 do ROF. As Pontes de García Rodríguez, 01 de outubro de 2020 A concelleira-delegada especial de Organización Interna e Medios Locais (delegación conferida polo Decreto 993/2019, do 24 de xuño; BOP do 28/06/2019. Cristina Begoña Moloca Sarasa
06/10/2020 | Administración LocalMunicipal
Betanzos
Aprobación inicial do suplemento de crédito 29/2020

O Pleno do Concello de Betanzos, en sesión celebrada o día 29 de setembro de 2020, aprobou inicialmente a modificación orzamentaria núm.29/2020, suplemento de crédito financiado con remanente líquido de tesourería para gastos xerais, por importe de 454.864,00 €. O expediente permanecerá exposto ao público durante un prazo de quince días hábiles, contados a partir do día seguinte ao da súa publicación no Boletín Oficial da Provincia, a efectos de reclamacións ante o Pleno, a tenor do disposto no artigo 177, en relación co artigo 169 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público aos efectos previstos na dista lexislación. Betanzos, 30 de setembro de 2020 A alcaldesa María Barral Varela
06/10/2020 | Administración LocalMunicipal
Teo
Aprobación inicial da modificación da ordenanza reguladora do prezo público por utilización do servizo de escolas infantís

Téndose aprobado provisionalmente a modificación da Ordenanza Reguladora do Prezo Público por utilización do servizo de escolas infantís, mediante acordo do Pleno da Corporación de data 30/09/2020, e, dando cumprimento ó disposto no artigo 49 da Lei 7/1985, de 2 de abril, de Bases do Réxime Local, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo, 1 de outubro de 2020. O ALCALDE Rafael Sisto Edreira
06/10/2020 | Administración LocalMunicipal
Oroso
Aprobación inicial do Regulamento do Consello Escolar Municipal do Concello de Oroso. Expte.2020/G013/000001

ASUNTO: APROBACIÓN INICIAL DO REGULAMENTO DO CONSELLO ESCOLAR MUNICIPAL DO CONCELLO DE OROSO (EXP.2020/G013/000001). O Pleno da Corporación, en sesión ordinaria do 24/09/2020, adoptou o acordo de aprobación inicial do seguinte expediente:  Regulamento do consello escolar municipal do Concello de Oroso. Cumprindo co disposto no artigo 49 da Lei 7/1985, do 2 de abril, Reguladora de Bases de Réxime Local, o expediente queda exposto ó público nas dependencias de Secretaría municipal por trinta días a partir do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar, ante o Pleno, as alegacións que consideren oportunas. Transcorrido o prazo sen a presentación de reclamacións, entenderase definitivamente aprobada. En Oroso, a 1 de outubro de 2020. O alcalde Manuel Mirás Franqueira
06/10/2020 | Administración LocalMunicipal
Muxía
Anuncio bases axudas

Tendo en conta que no municipio de Muxía non hai centros nos que se imparta bacharelato, nas bases destas axudas contemplouse incluir a rapaces/as que estudiaran bacharelato fóra de Muxía, mais é unha realidade que hoxe en día hai moitos mozos/as que se inclinan polos ciclos de FP e non fan bacharelato, polo que consideramos tamén importante incluir os ciclos de FP (medio e superior) en ditas bases. Existindo consignación orzamentaria para elo, o Concello de Muxía presenta modificación nas bases destas axudas incluíndo no apartado de requisitos estar matriculado/a o/a alumno/a para o curso escolar correspondente á convocatoria nun centro educativo público de FP (rapaces/as de idade igual ou menor a 18 anos) da nosa Comunidade Autónoma. Por outra parte, e existindo algún caso de persoas que non puideron formular a solicitude por problemas coa súa sinatura electrónica, acórdase abrir un novo prazo de 10 días para que se presenten as solicitudes de estudiantes de FP e doutros dos estudios aos que estas bases se refiren. En Muxía, 28 de setembro de 2020 O Alcalde, Santiago Toba
06/10/2020 | Administración LocalMunicipal
A Pobra do Caramiñal
Anuncio de aprobación provisional de créditos extraordinarios 03/2020 e 04/2020

EDICTO O Pleno do Concello, na sesión realizada no 28 de setembro de 2020, aprobou provisionalmente os créditos extraordinarios núm.03/2020, por un importe de 70.000 euros, e 04/2020, por un importe de 373.870,37 euros. No cumprimento do disposto no artigo 177.2 e 169.1 do Real decreto lexislativo 2/2004, do 5 de marzo, e nas disposicións concordantes, exponse o expediente ó público na Secretaría do Concello durante un prazo de quince días hábiles –que empezarán a contar dende o seguinte ó da publicación do presente edicto no Boletín Oficial da Provincia–, para que as persoas interesadas poidan examinalo e presentar reclamacións ou alegacións, que deberán ser dirixidas ó alcalde desta corporación. No caso de non se presentaren reclamacións, entenderase definitivamente aprobado. A Pobra do Caramiñal, 2 de outubro de 2020. O alcalde José Luis Piñeiro García
06/10/2020 | Administración LocalMunicipal
Vedra
Secretaría-Intervención
Derrogación definitiva de ordenanza fiscal

ANUNCIO Logo da exposición ao público do acordo de derrogación da Ordenanza fiscal reguladora da taxa pola prestación do servizo de ludoteca municipal (Ordenanza núm.22), sen que se presentase alegación algunha ao respecto, elévase a definitivo o citado acordo. Vedra, 30 de setembro de 2020. O alcalde Asdo.: Carlos Martínez Carrillo
06/10/2020 | Administración LocalMunicipal
Ribeira
Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ó mes de xuño de 2020

Por Decreto de Alcaldía de data de hoxe, aprobáronse as liquidacións correspondentes a: – Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ó mes de xuño de 2020. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de outubro de 2020 ata o 11 de decembro de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demáis conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 1 de outubro de 2020 O Alcalde, Manuel Ruiz Rivas
06/10/2020 | Administración LocalMunicipal
A Pobra do Caramiñal
Anuncio de aprobación provisional de modificación da base de execución n.º 39 do orzamento municipal

EDICTO O Pleno do Concello, na sesión realizada no día 28 de setembro de 2020, aprobou provisionalmente a modificación da base de execución n.º 39 do orzamento municipal, para a inclusión de novas subvencións nominativas. En cumprimento do disposto no artigo 177.2 e 169.1 do Real decreto lexislativo 2/2004, do 5 de marzo, e nas disposicións concordantes, exponse ó público na Secretaría do Concello durante un prazo de 15 días hábiles –que empezarán a contar dende o seguinte ó da publicación do presente edicto no Boletín Oficial da Provincia–, para que durante ese prazo as persoas interesadas poidan examinalo e presentar reclamacións ou alegacións, que deberán ser dirixidas ó alcalde-presidente desta corporación. No caso de non se presentaren reclamacións, entenderase definitivamente aprobado. A Pobra do Caramiñal, 2 de outubro de 2020. O alcalde Asdo.: José Luis Piñeiro García